Да гэтага пакалення цалкам належаў і Сяргей Даўлатаў. Я невыпадкова так доўга апісваў ту духоўную атмасферу часу, у якой мы тады жылі. Бо менавіта яна, гэтая атмасфера, і далейшыя гады сямідзясятыя, сталі для будучага пісьменніка галоўным і, мабыць, адзіным фундаментам яго яскравых кніг, якія ўпершыню былі выдадзены ў Еўропе і ЗША: “Нябачная кніга”, “Кампраміс”, “Зона. Запіскі наглядчыка”, “Запаведнік”, “Рамяство”, ”Чамадан”, “Чужаземка”. Падкрэслю, што першая кніга Даўлатава “Запаведнік” выйшла на радзіме, у ленінградскім выдавецтве “Васілеўскі востраў”, толькі вясной 1990 года — за некалькі месяцаў да смерці аўтара.